කැනඩාවේ බොහෝ දෙනා ගිම්හාන ඍතුවේදී නිවාඩුවක් ලබාගෙන නිදහස් සුන්දර පරිසරයක පිහිටි නිවාඩු නිකේතන සොයා යති. සතියක් පමණ එම නිවාසවල විවේකය ගත කරති. වැඩි වශයෙන් මෙවැනි නිවාඩු නිකේතන පිහිටා තිබෙන්නේ සුපිරියර්, මිචිගන්, හියුරොන්, ඊරි, සහ ඔන්ටාරියෝ වැනි විල් ආශ්‍රිතව ය. වසරේ ගිම්හාන කාලයෙන් පසු නැවතත් මේ නිවාස මිනිසුන්ගෙන් තොර පාළු තැන් බවට පත් වේ. ඇලෙක්ස් බ්‍රිටිෂ් කොළොම්බියා ප්‍රාන්තයේ, බ්‍රේස් බ්‍රිජ් ප්‍රදේශයේ ලීවලින් තැනූ නිවාඩු නිකේතනයකට ගියේ ගිම්හාන ඍතුවේ දැඩි උෂ්ණ කාලගුණයෙන් මඳකට මිදීමටය. එහෙත් ඇලෙක්ස්ට ඊට ඉඩක් ලැබුණේ නැත. ඔහු නිවාඩු නිකේතනයට ගොස් ඇඳුම් මාරු කරගෙන නිවසේ තිබෙන දේවල් ගැන විපරම් කරමින් ඇවිද ගියේය. එහි එක් කාමරයක විශාල තීන්ත බාල්දි හතරක් තිබෙනු ඔහු දුටුවේ එලෙස පරීක්ෂා කරමින් යද්දීය. මේ ස්ථානයට මෙතරම් විශාල තීන්ත බාල්දී ගෙනත් තිබෙන්නේ ඇයි? මේ නිවසේම තීන්ත ගෑවත් මෙතරම් බාල්දි ප්‍රමාණයක් අවශ්‍ය වන්නේ නැත. එසේ නම් මේවා පිටතින් ගෙනවිත් මෙහි තැබුවා වෙන්නට පුළුවන. ඒත් කුමක් සඳහා කවුරුන් ගෙනෙන ලද්දක්ද? එක සමාන බාල්දි නිසා ඔහු තුළ කුතුහලයක් ඇති විය. ඒ නිසා ඇලෙක්ස් ඒවා විවෘත කර බැලුවේය.
ඇලෙක්ස් තීන්ත බාල්දි වලට කලේ කුමක්ද?
විවෘත කර බැලුවේය